agertu beharko du, irakasle bakoitzarentzat proposatutako plana aintzat hartu ondoren.

- 3. - Interpretazio-taldeen (musikalak edo dantzakoak) denborak ikastetxeak ezarriko ditu, lortu nahi diren helburuen arabera.
- 4. - Irakasgai teoriko-praktikoen eta prestakuntza-ikastaro ez-iraunkorren eskaintza ikastetxeak zehaztuko du, eskariaren eta proposatutako helburuen arabera.

5. - Jasotako ordu-dedikazioari buruz ikasleek egin duten aprobetxamendu-maila ebaluatuko du ikastetxeak. Balorazio hori ez bada nahikoa, eskolaren Antolakuntza eta Jarduera Araudiak (AJA) ezartzen dituen mekanismoak aplikatu ahal izango zaizkio. 59. artikulua. - Irakaskuntzen programazioa.

- 1. - Eskola bakoitzak autonomia osoa izango du maila bakoitzeko irakaskuntza-programak egiteko. Irizpide bakarra izango da emandako espezialitate eta irakasgaietako maila homologoetan gaitasun-maila bat egongo dela gainditzeko, eta maila hori ikasle guztientzat berdintsua izango dela.
- 2. - Irakaskuntza guztien helburu nagusia interpretazio-taldeak izango dira, irakaskuntza berritzaileen ereduak sustatuko dira, metodologia berriak ezarriko dira, bai eta taldeko pedagogia instrumentala ere.
- 3. - Irakaskuntza guztiak ikasleen gaitasunen, interesen eta ikaskuntza-erritmo homogeneoaren arabera antolatuko dira, eta irakaskuntza teoriko-praktikoak instrumentalak izango dira, eta interpretazio-taldeetan praktikan aplikatzeko bitarteko bat izango dira. Era berean, talde-eskoletan eta musika-tresnetako espezialitateetan ikasketa kooperatiborako bidea erraztuko duten proiektu metodologikoak bultzatuko dira.
- 60. artikulua. - Irakaskuntzen ekitatea.

Musika- eta dantza-eskolak Euskadiko Musikako eta Dantzako Arte Irakaskuntzen funtsezko osagaiak dira. Sistema horren barruan, herritar guztiei zuzendutako kalitatezko prestakuntza artistikoaz gain, musikaren eta dantzaren arloko etorkizuneko profesionalen kualifikazioa ere eskatzen zaie, Hezkuntzari buruzko maiatzaren 3ko 2/2006 Lege Organikoak araututako printzipioei jarraituz. Horretarako, administrazio publikoek konpentsazio-politikak aplikatzen direla zainduko dute, faktore funtzionalek, sentsorialek, kognitiboek, sozialek, ekonomikoek, kulturalek, geografikoek, etnikoek edo bestelakoek eragindako desberdintasunak saihesteko, emakumeen eta gizonen arteko berdintasuna sustatuz. 61. artikulua. - Aniztasunaren trataera.

- 1. - Kontuan hartuta aniztasuna edozein pertsona-talderen berezko ezaugarria dela, aniztasunarekiko arreta premia bat da, eskolako ikasle guztiak eta haien erakunde osoa barne hartzen dituena.
- 2. - Eskolako ikasleak adin, interes, ezaugarri eta egoera pertsonal desberdinetako pertsonak dira. Hezkuntza-eskaintzaren antolamenduak bermatzen du, banakako saioak, saio partekatuak eta saio kolektiboak behar bezala erabiliz, ikasle bakoitzak bere premiekin bat datorren arreta pertsonalizatua jasoko duela, eta, aldi berean, inklusioa eta interakzioa sustatuko direla.
- 3. - Irakaskuntzen prestakuntza-planak derrigor jarraibideak jaso beharko ditu, hezkuntza-premia bereziak dituzten ikasleei eta irakaskuntza indartuko ikasleei aplikatzeko, baldin eta beren helburua bada irakaskuntza profesionaletan eta goi-mailako irakaskuntzetan sartzea.

4. - Azkenik, eskolek prestakuntza-programak adostu ahal izango dituzte hezkuntza-premia bereziak dituzten kolektiboen elkarte espezializatuekin. Elkarteek edo eskolak berak kontratatutako